- 126. Administracija, esant poreikiui, atlikdama poveikio duomenų apsaugai vertinimą konsultuojasi su Administracijos duomenų tvarkytoju.

########## XIV SKYRIUS DUOMENŲ SAUGUMOPAŽEIDIMŲ VALDYMAS

- 127. Už asmens duomenų saugumo pažeidimų valdymą Administracijoje atsakingas duomenų apsaugos pareigūnas. Duomenų apsaugos pareigūnas gali pasitelkti papildomus Administracijos žmogiškuosius resursus, reikalingus asmens duomenų pažeidimų valdymui .
- 128. Administracijos darbuotojai ir asmenys, tvarkantys asmens duomenis, sužinoję, kad nebuvo užtikrintas asmens duomenų saugumas:
- 128.1. nedelsiant, bet ne vėliau kaip per 2 darbo valandas nuo asmens duomenų saugumo pažeidimo paaiškėjimo momento, elektroniniu paštu, telefonu arba žodžiu informuoja savo tiesioginį vadovą ir Administracijos duomenų apsaugos pareigūną;
- 128.2. imasi priemonių pašalinti asmens duomenų saugumo pažeidimą ir priemonių galimoms neigiamoms jo pasekmėms sumažinti.
- 129. D uomenų tvarkytojai, sužinoję apie asmens duomenų saugumo pažeidimą, nedelsdami, bet ne vėliau kaip per 1 darbo dieną nuo sužinojimo, apie tai raštu praneša Administracijai, pateikdami informaciją, numatytą Reglamento 33 straipsnio 3 dalyje. Duomenų tvarkyt ojai pateikia Administracijai visą kitą jos prašomą informaciją, susijusią su pažeidimu ir jo tyrimu, per Administracijos nurodytą terminą. Duomenų tvarkytojų pareigos, susijusios su pranešimu apie duomenų saugumo pažeidimą Administracijai bei su bendradarbiavimu tiriant pažeidimą, įtvirtinamos su duomenų tvarkytoju sudaromoje sutartyje.
- 130. Duomenų apsaugos pareigūnas g avę s Administracijos darbuotojo pranešimą ar duomenų tvarkytojo pranešimą galimą asmens duomenų saugumo pažeidimą:
- 130.1. nedelsdamas pradeda nagrinėti pranešime nurodytas aplinkybes;
- 130.2. įvertina, ar buvo padarytas asmens duomenų saugumo pažeidimas;
- 130.3. jei asmens duomenų saugumo pažeidimas padarytas, nustato pažeidimo pobūdį, tipą (asmens duomenų konfidencialumo, vientisumo ir (arba) prieinamumo pažeidimas) aplinkybes, apytikslį duomenų subjektų, kurių asmens duomenų saugumas pažeistas, skaičių, asmens duomenų, kur ių saugumas pažeistas, kategorijas (asmens tapatybę patvirtinantys asmens duomenys, specialių kategorijų asmens duomenys, duomenys apie apkaltinamuosius nuosprendžius ir nusikalstamas veikas, prisijungimo duomenys ir (arba) asmens identifikaciniai numeriai ir kt.) ir apimtį, tikėtinos asmens duomenų saugumo pažeidimo pasekmes, pavojų fizinių asmenų teisėms ir laisvėms bei kitą svarbią su asmens duomenų saugumo pažeidimu susijusią informaciją;
- 130.4. nustato, kokių skubių ir tinkamų priemonių būtina imtis, kad būtų pašalintas asmens duomenų saugumo pažeidimas (pvz., naudoti atsargines kopijas, siekiant atkurti prarastus ar sugadintus duomenis);
- 130.5. nustato, ar būtina nedelsiant pranešti duomenų subjektui apie asmens duomenų saugumo pažeidimą;
- 130.6. nustato, ar būtina pranešti Valstybinei duomenų apsaugos inspekcijai apie asmens duomenų saugumo pažeidimą.
- 131. Vertinant asmens duomenų saugumo pažeidimą, laikoma, kad asmens duomenų saugumo pažeidimas, galintis kelti pavojų asmenų teisėms ir laisvėms, yra toks, dėl kurio, laiku nesiėmus tinkamų priemonių, fizinis asmuo gali patirti kūno sužalojimą, materialinę ar nematerialinę žalą, pvz., prarasti savo asmens duomenų kontrolę, patirti teisių apribojimą, diskriminaciją, gali būti pavogta ar suklastota jo asmens tapatybė, jam padaryta finansinių nuostolių, neleistinai panaikinti pseudonimai, gali būti pakenkta jo reputacijai, prarastas asmens duomenų, kurie saugomi profesine paslaptimi, konfidencialumas arba padaryta kita ekonominė ar socialinė žala.
- 132. Duomenų apsaugos pareigūnas, atlikęs asmens duomenų saugumo pažeidimo tyrimą, užpildo šios Taisyklių 8 priede pranešimo apie asmens duomenų saugumo pažeidimą formą (toliau - Išvada).